CELEX: 32013R0442
Language: mt
Date: 2013-05-07 00:00:00
Title: Regolament ta’ Implimentazzjoni tal-Kummissjoni (UE) Nru 442/2013 tas- 7 ta’ Mejju 2013 dwar il-klassifikazzjoni ta’ ċerti prodotti fin-Nomenklatura Magħquda

15.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 130/15
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 442/2013
   tas-7 ta’ Mejju 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jiġi provdut li l-informazzjoni vinkolanti dwar it-tariffi li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM kif indikat fil-kolonna (2) ta’ din it-tabella.
   Artikolu 2
   Informazzjoni vinkolanti dwar it-tariffa, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tkompli tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Mejju 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1
   
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Pejst, artab omoġenju mingħajr frak, b’riħa pikkanti u togħma predominentement mielħa, pikkanti (“Shiro miso”).
                  Il-prodott jikkonsisti fi (% skont il-piż):
                  
                              —
                           
                           
                              ful tas-sojja
                           
                           
                              43;
                           
                        
                              —
                           
                           
                              ross;
                           
                           
                              43;
                           
                        
                              —
                           
                           
                              melħ
                           
                           
                              12;
                           
                        
                              —
                           
                           
                              ilma
                           
                           
                              2.
                           
                        Il-pejst huwa miksub mill-fermentazzjoni (Koji mould) minn taħlita ta’ fażola tas-sojja fuq il-fwar u ross fuq il-fwar.
                  Togħmiet differenti jiżviluppaw matul il-fermentazzjoni u l-prodott jintuża bħala ingredjent tradizzjonali f’dixxijiet Ġappuniżi.
               
               
                  2103 90 90 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kodiċijiet NM 2103 , 2103 90  u 2103 90 90 .
                  Il-prodott huwa miżjud ma’ dixxijiet sabiex jagħtihom it-togħma, jista’ jintuża f’varjetà wiesgħa ta’ ikel u jilħaq il-karatteristiċi ta’ kondimenti mħalltin u ħwawar imħalltin bl-intestatura 2103 .
                  Il-prodott huwa preparazzjoni li żżid it-togħma ġo dixx iżda mhux maħsub biex jittiekel waħdu. Il-klassifikazzjoni skont l-intestatura 2008  hija għalhekk eskluża (ara wkoll in-Nota ta’ Spjegazzjoni tas-Sistema Armonizzata tal-intestatura 2103 , (A), it-tielet paragrafu).
                  Billi d-deskrizzjoni tal-intestatura 2103  hija aktar speċifika, il-klassifikazzjoni taħt l-intestatura 2106  bħala preparazzjonijiet tal-ikel mhux speċifikati jew inklużi band’oħra hija eskluża.
                  Għaldaqstant, il-prodott għandu jiġi kklassifikat taħt il-kodiċi NM 2103 90 90 , bħala kondimenti mħallta u taħwirr imħallta.